Tällä viikolla nimitettävä uusi kulttuuriministeri on puhuttanut laajalti viime päivinä. Vaikka ”taideväki ei halua tuomita mitään etukäteen” tiedossa on nimittäin jo että virkaan nimitetään perussuomalainen, eli ”Persu”. Tätä pidetään erikoisena ei vähintään siksi että puolue on aikaisemmin ilmoittanut mm. vihaavansa intensiivisesti ”postmodernia nykytaidetta”, ja yritti vielä muutamava viikko sitten kalastella ääniä kunnallisvaaleissa (tosin huonolla menestyksellä) julkaisemalla ”provosoivan” animaation jossa taiteilijoiden asemaa vähäteltiin.

Kasper Diem -blogin kuulemien huhujen mukaan syytä huoleen ei kuitenkaan ole. Puolue on nimittäin jo tietojen mukaan ilmoittanut että kaikki menee hyvin kunhan valittava henkilö saa ministersalkun sijaan ämpärin eikä ”mitään tekotaiteellista salkkua”.

Lisäksi puolueen tiedetään jo etukäteen vaativan että ”moottorisahalla veistetty karhutaide” saa isomman jalansijan suomalaisessa taidekentässä, sekä että ihmiset ”osaisivat arvostaa enemmän halosta vuoltuja puisia kännyköitä.”

Kasper Diem -blogi on kuitenkin virallisesti samaa mieltä taideväen kanssa siinä mielessä ettei ketään tuomita etukäteen.

Huhujen mukaan Kulttuuriministerin ihan ensimmäinen hanke tulee kuitenkin olemaan suomalaisten eurorahojen nykyisen klaavapuolen korvaaminen Rahapajan juhlarahasta tutulla teloituskuvalla.